39. schôdza NR SR - 6.deň - B. popoludní
Dátum: 2025-09-17
Poslanec: Hargaš, Ján (PS)
Druh vystúpenia: Vystúpenie v rozprave

Ďakujem za slovo pán predsedajúci. No, ako začať? Kontextom. Začal by som kontextom, pretože rozmýšľal som nad tým, že v akom kontexte vlastne prichádza táto konsolidácia a že čo tak nejak vyjadruje tá konsolidácia aj o tejto vláde a ja si myslím, že také také spoločná niť, ktorá sa mne vedie celou touto vládou, je viete čo? Je strach. Strach a paradoxne a viem, či to tak máte, že to tak býva, že tí, ktorí robia najväčšie ramená, tak to sú tí, čo sa najviac boja, lebo kompenzujú to tými ramenami, že teda ja sa nebojím, ale to ale vidíte na mne, že sa boja. Ja si myslím, že táto vláda, táto vláda sa bojí. Táto vláda má strach z trestov, preto ste prišli s trestnou novelou na začiatku volebného obdobia. Táto vláda má strach z ľudí, preto toto robíte celé narýchlo, aby sa o tom čo najmenej hovorilo. Táto vláda má strach debatovať, preto skracujete rozpravy. Táto vláda má strach po novom aj z odborárov. Preto s nimi rokujete až potom, ako je to vlastne schválené na vláde, ste prehodili v porade a táto vláda podľa mňa postupne má strach aj z vlastných voličov, pretože tým ľuďom dochádza, že ten štát nespravujete dobre, čiže ja si myslím, že to je také pojítko, ktoré vnímam pri tejto vláde, že je to strach. Že keby ste boli sebavedomí, odvážni, tak úplne inak fungujete. Ja si myslím, že naozaj máte strach a potrebujete vyvolávať strach v tej spoločnosti, stále nejakých bubulákov, nejaké zástupné témy, hľadať mimovládky, neviem čo, neviem čo a takto sa dostávame k tejto konsolidácii. A to to, myslím, že vyjadruje aj tú konsolidáciu. Pretože preto máme skrátenú rozpravu, lebo pán Richter síce prečítal nejaké odôvodnenie, ale keby to chcel veľmi skrátiť, tak povie, že navrhujem § 29A, lebo sa bojíme. Diskusie. Tak radšej to skrátime. No, čiže to je kontext, podľa mňa, v akom to tu prinášate. Tá druhá časť je samotná konsolidácia. Ja by som teraz chcel rozobrať trošku na drobné ten naratív, ktorým ste to priniesli, hej? Každá konsolidácia má nejaký spoločný menovateľ alebo niečo, čo tým a ako by si to mal ten bežný človek zapamätať a vy už tretí rok vlastne opakujete ten istý ako verklík, tú istú myšlienku a hovoríte, že konsolidovať musíme, lebo Matovič, Heger, Ódor, ebo oni. To je to je vaša myšlienka, už tretí rok. Nemá to nejaké pojítko, že konsolidovať musíme, lebo musíme naštartovať ekonomiku. Konsolidovať musíme, lebo chceme lepší život na Slovensku. Nie, vy stále hovoríte, že konsolidovať musíme, lebo oni. Tak si to poďme rozobrať na drobné. Dve časti má tá veta. Konsolidovať musíme, po čiarku, čiarka, lebo oni. Konsolidovať musíme. Podľa mňa, možno aj my robíme ako opozícia chybu, že sa tak v spoločnosti ukotvilo, že konsolidovať musíme. Ľudia si povedia, no však je drahota, lebo konsolidovať musíme, čiže potom vlastne poďme si povedať, že to, čo vy robíte v skutočnosti nie je konsolidácia, čiže konsolidovať musíme, ale to, čo vy robíte, je zdieranie ľudí a to nemusíme. Konsolidovať musíme a dá sa to robiť oveľa lepšie, ako to robíte vy a potom tá druhá časť, že, "lebo oni," tak to mne už príde naozaj trochu smiešne a hovoril som to aj v tej rozprave ku SLK, že po dvoch rokoch, po dvoch rokoch, jediné, čo stále počúvame je, že prečo čo Matovič, Heger, Ódor, Kiss, Hargáš, Valášek, ja už neviem, dneska Szalay. Kto ešte komu ešte padlo dneska za ucho? Že stále, stále to obhajoba je iba o tom, že "lebo oni." Lebo oni a už vám tu padli aj argumenty, vysvetľovali vám to kolegovia, že ako to v skutočnosti je, ale vy to stále dookola budete opakovať. Aj po dvoch rokoch. Tak som sa vás chcel spýtať, kolegovia, že za tie dva roky všetky tie výdavky, ktoré ste prijali, tie dvojnásobné platy, tie renty, tých pečených býkov, tie honosné oslavy, tie tryskáče, luxusné Mercedesy, že, prosím vás, to vás nejak tá predošlá vláda zaviazala niečím, že to musíte nakupovať? To bolo nejaké uznesenie alebo nejaký ústavný zákon z predošlej vlády, že vás zaviazali, že ďalšia vláda musí nakúpiť drahé luxusné "meďáky", musí predražené hasičské autá kupovať, musí pečených býkov, musí si zdvojnásobiť platy. Tá ďalšia vláda to vás zaviazala? Tá minulá vláda vás zaviazala k tomuto? Nie. To bolo vaše rozhodnutie. To sú vaše výdavky, za ktoré vy nesiete zodpovednosť. Tie dvojnásobné platy, to vás nikto neprinútil, to ste si sami nadelili, kolegovia. Tak to proste je, že ste odmietli zmraziť platy poslancov, to nie je rozhodnutie minulej vlády, to je vaše rozhodnutie. Ja si myslím, že by ste mali nejak zobrať zodpovednosť za to, že už dva roky vediete túto krajinu a nie sa dookola len vyhovárať na minulé vlády. To potom naozaj vyzerá, že sa bojíte argumentov a vlastne neviete sa postaviť za tú konsolidáciu, lebo jediné, čo vám ostáva, sú výhovorky. To ja som nerozbil to okno, to Jožo. Tak mi to pripadá a priznám sa čakal som už po dvoch rokoch niečo viac. No, čo povedať k obsahu tejto konsolidácie, tak poďme teda k jednotlivým argumentom, prečo je zlá. Preto čo sme tu už povedali viacerí. Je to naozaj, toto kolo konsolidácie je frontálny útok na pracujúcich ľudí a na podnikateľov a živnostníkov. Frontálny útok. Tá konsolidácia má v zásade dve časti: zvyšovanie príjmov štátu a vy sa tvárite, že vraj teda znižovanie výdavkov. K tomu sa dostanem, lebo sa tvárite iba a zvyšovanie príjmov práve cez zvýšené odvody, zvýšenú DPH na vybrané tovary a zhoršenie podnikateľského prostredia. Len takí živnostníci, hej? Povinný sociálny odvod 131 eur mesačne, minimálne, pre každého, či zarába 500 eur, bude platiť 131 eur odvod každý jeden mesiac. Zvýšenie zdravotných odvodov o 1 percentuálny bod, zo 14 na 15 %. Skrátenie prázdnin, ktoré majú dnes živnostníci, že prvý rok nemusia platiť sociálne odvody, vy to skracujete na pol roka, čiže im priťažujete. V tom je ten frontálny útok? Zavádzate progresívne zdanenie pri dani z príjmov fyzických osôb, ale to čo vám uniká, je že tí naozaj najbohatší v tejto krajine, sa tvárite, že týmto idete zdaniť bohatých. No nejdete, lebo tí naozaj najbohatší v tejto krajine, nie sú zamestnanci. Tí majú príjmy úplne z iných zdrojov, z kapitálových príjmov, z majetku. To nie sú zamestnanci, ktorých týmto nejako postihnete, čiže preto hovorím, že to je frontálny útok na pracujúcich, na pracujúcich v tejto krajine, na živnostníkov. Beriete ľuďom sviatky, konkrétne tri, čiže budú viacej pracovať. Taká je jednoducho pravda. No a teraz tá druhá časť. Čiže prvá časť bola, že ako zvyšujete príjmy štátneho rozpočtu, že koľko vyberáte od ľudí, koľko im zoberiete? A teraz tá druhá, kde sa tvárite, že budete na sebe šetriť. No ako budete na sebe šetriť, kolegovia? Vy tvrdíte, že 1,3 miliardy ušetríte na štáte a ja už som sa to pýtal kolegyne Plevíkovej, z vašej strany, zo SMER-u, keď bola v rozprave. Ona mala veľmi presný zoznam obvinení minulej vlády, že čo minula vláda podľa nej spravila zle, že ako rozhadzovala peniaze. Polovica z toho, podľa mňa nie je pravda, ale budiž, a ja som ju poprosil, že pani kolegyňa, keď máte takýto presný zoznam o tej minulej vláde, tak prosím vás, dajte mi ten presný zoznam, ako budete šetriť tu 1,3 miliardy na sebe teraz. Dajte mi presný zoznam položiek. Tu sto miliónov, tam sto miliónov, tam sto miliónov, tam sto miliónov. Kde je ten zoznam? Zatiaľ je to, zatiaľ je to teplý vzduch. Naozaj by som chcel vedieť, že ako plánujete ušetriť 1,3 miliardy na štáte, ako? Ako? Kde? Na základe čoho tomu má niekto vôbec veriť, že to bude reálne? Povedzte. Veľmi by som to chcel vidieť, lebo zatiaľ nevieme, kto, kde ani koľko bude šetriť na sebe. A keď už sme taká konštruktívna opozícia, tak zase vám dáme aj konštruktívne návrhy. Ja vám dám návrh, že ako by ste mohli šetriť, napríklad na štáte, na štátnych výdavkoch. Viete o koľko asi nakupuje štát každý rok? Koľko dáva do verejných obstarávaní? Približne 5 miliárd ročne. 5 miliárd...